《七月望游水西白鹤寺乘月泛岘江》
明代·郑善夫

爱尔东林社，乘秋到蕊宫。招邀满童冠，歌罢舞雩风。

鹳鹤黄庭莫，巾袍白露中。西江上云月，归艇意何穷。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。